ફતેહઅલીભાઈએ મુખ્ય મહેમાનનો પરિચય આપતા બળવંતભાઈની સિધ્ધિનો ઉલ્લેખ કર્યો. એમણે ગુજરાતીમા Ph.D તો કર્યું જ છે પણ સાથે Ph.Dના વિધ્યાર્થીઓને પણ ભણાવે છે. એમનું પોતાનું રીસર્ચ તો ધાર્મિક ગીતો, દુહા, સંત સાહિત્ય, ચારણી સાહિત્ય, મધ્યકાલીન સાહિત્ય પર તો ચાલુ જ છે, સાથે સાથે ડાયેસ્પોરા સાહિત્ય સર્જનનુ ભગીરથ કાર્ય હાથમાં લીધુ છે. વિદેશમા વસતા લેખક, કવિઓના સાહિત્ય હસ્તાક્ષરોને વધુ માવજત મળે અને એ સાહિત્ય વધુ વાંચકો સુધી પહોંચે એ જ એમની મનોકામના છે.